**МОТИВИ ЗА ПРОМЕНИ В НАРЕДБА № 12**

***І. ПРОМЕНИ, ПРОДИКТУВАНИ ОТ ИЗМЕНЕНИЯ В НОРМАТИВНАТА БАЗА***

Административните услуги, предоставяни в институциите – държавни и общински, са регламентирани в множество закони и подзаконови нормативни актове.

Общите правила за организация на административното обслужване в администрацията се уреждат с Наредбата за административното обслужване (НАО), Приета с ПМС № 246 от 13.09.2006 г., с последно изменение в ДВ. бр.27 от 2 април 2021 г.

С цел унифициране предоставянето на административни услуги, условията и редът за вписване на административни услуги, настъпилите промени в тях, както и за заличаване на вписани административни услуги, се уреждат с Наредбата за административния регистър, приета с ПМС № 14 от 22.01.2016 г., последно изменение в ДВ. бр. 90 от 29 октомври 2021г. Регистърът на услугите е електронна база данни в Административния регистър, който се поддържа от администрацията на Министерския съвет. В Регистъра се вписват само законово регламентирани услуги и за тях се определят такси. За останалите услуги, които се предоставят от общините, ОбС определя цена.

Към момента Община Криводол предоставя 130 услуги, вписани в Регистъра и 18 услуги, нерегламентирани със закон.

През 2020 г. и 2021 г. от Регистъра на услугите са заличени 27 услуги, част от които все още фигурират в Наредба № 12 за определяне и администриране на местните такси и цени на услуги в община Криводол. Одобрени са още 35 услуги, които следва да бъдат включени в Наредба № 12 и да бъдат вписани в индивидуалната партида на Община Криводол в Регистъра на услугите.

Съгласно НАО наименованията на административните услуги във всички информационни материали, както и във всички електронни бази данни се използват и попълват в съответствие с Регистъра на услугите. От 2018 г. на услугите/режимите, вписани в Регистъра, са присвоени уникални идентификатори (номера), които дават възможност на гражданите да правят по-лесно справки в Административния регистър, да получават информация кои общини предоставят съответната услуга, каква е процедурата по предоставянето й, срокове и такси за изпълнение. Следователно в Наредба № 12 на ОбС Криводол следва да бъдат въведени универсалните идентификатори на административните услуги.

Във връзка с изменения в нормативната база, от Наредба № 12 за определяне и администриране на местните такси и цени на услуги в община Криводол, приета с Решение № 34/15.02.2008 г. на Общински съвет Криводол, следва да бъдат заличени следните услуги:

**1. ОБЩИНСКА СОБСТВЕНОСТ**

**-** № 2398 Издаване на удостоверение за картотекиране на граждани по реда на Закона за наемните отношения (отм.) с жилищни нужди по чл. 2, ал. 2 от Закона за уреждане правата на граждани с многогодишни жилищно-спестовни влогове

**2. УСТРОЙСТВО НА ТЕРИТОРИЯТА**

- № 2026 Приемане и удостоверяване предаването на екзекутивна документация

- № 2096 Освидетелстване на сгради и издаване на заповед за премахване /поправяне или заздравяване/ на строежи, негодни за използване или застрашени от самосрутване

- № 2028 Промяна на предназначението на поземлени имоти в горски територии от общинския горски фонд

- № 1995 Вписване в регистъра на технически паспорт на строеж

- № 2003 Издаване на разрешение за ползване чрез експлоатация при извършване на специално ползване на пътища

- № 2055 Одобряване на инвестиционен проект за съдебна делба с ЕСУТ

- № 2392 Издаване на акт за узаконяване на строеж

**3. КАДАСТЪР**

- № 2399 Презаверяване на скица, от издаването на която са изтекли 6 месеца

**4. ГРАО**

- № 2129 Издаване на удостоверение за постоянен адрес за първи път

- № 2074 Издаване на удостоверение за настоящ адрес за първи път

- № 2077 Издаване на удостоверение за вписване в регистрите на населението

- № 1987 Предоставяне на данни по гражданската регистрация на държавни органи и институции

**5. МДТ**

**-** № 2013 Издаване на документи от значение за признаване, упражняване или погасяване на права или задължения по Закона за местните данъци и такси

- № 2397 Издаване на препис от документ за платен данък върху недвижими имоти и такса за битови отпадъци

- № 2125 Предоставяне на данъчна и осигурителна информация (Влиза в услуга № 2058)

**6. ЕКОЛОГИЯ И СЕЛСКО СТОПАНСТВО**

- № 2106 Издаване на удостоверение за вписване в регистъра на лице, представили разрешително за упражняване на частна ветеринарномедицинска практика

- № 2030 Заверка на анкетни формуляри към анкетна карта за регистрация на земеделски производители в областната дирекция "Земеделие"

**7. ЗЕЛЕНА СИСТЕМА**

- № 2102 Издаване на разрешение за преместване на растителност

**8. ПРЕДОСТАВЯНИ ОТ ВСИЧКИ АДМИНИСТРАЦИИ**

- № 1 Извършване на консултации, представляващи законен интерес за физическо или юридическо лице относно административноправен режим, които се дават по силата на нормативен акт или които са свързани с издаване на административен акт или с извършване на друга административна услуга

- № 3 Уточняване разлики между издадено удостоверение за осигурителен доход (УП 2) и данни за осигуреното лице от информационната система на НОИ

**На ВПИСВАНЕ подлежат следните услуги:**

**1. ОБЩИНСКА СОБСТВЕНОСТ**

**- № 2105** Установяване на жилищни нужди - картотекиране и издаване на удостоверение

- № 2470 Отразяване на настъпила промяна в списъците на граждани с многогодишни жилищноспестовни влогове

**2. УТ**

- № 2517 Заверяване на преписи от документи и копия от планове и документация към тях

- № 2518 Изменение на план на новообразувани имоти

- № 2519 Издаване на заверен препис от решение на Общински експертен съвет

- № 2667 Одобряване на План за управление на строителните отпадъци и/или План за безопасност и здраве

- № 1986 Разрешаване изработването на план-извадка от подробен устройствен план

- № 1992 Включване на земеделски земи в границите на урбанизираните територии

- № 2005 Учредяване на еднократно право на прокарване и/или преминаване на съоръжение на техническата инфраструктура през имот-общинска собственост

- № 2067 Съгласуване на инвестиционни проекти на сгради и съоръжения на техническата инфраструктура по отношение на предвидени мероприятия за благоустрояване с оглед на функционалното предназначение и правилната им експлоатация

- № 2956 Издаване на разрешение за продължаване на строителството по спрян строеж

- № 2879 Промяна на предназначението на сгради

- № 3179 Издаване на разрешение за промяна на предназначението на сгради или на самостоятелни обекти в сгради без извършване на строителни и монтажни работи

- № 2982 Издаване на сертификат за инвестиция клас В по Закона за насърчаване на инвестициите

- № 2984 Определяне на прилежаща площ към сграда в режим на етажна собственост и предоставянето й на съответната етажна собственост за поддържане и използване

- № 3205 Издаване на разрешение за ползване на място публична общинска собственост за извършване на търговска и/или друга дейност на открито чрез поставяне на съоръжения и елементи

**3. ПРАВНИ УСЛУГИ**

- № 2784 Вписване в Регистър на местните поделения на вероизповеданията

**4. ГРАО**

- № 2138 Издаване на удостоверение за вписване в регистъра на населението

**5. ТЪРГОВИЯ, ТУРИЗЪМ, ТРАНСПОРТ**

- № 357 Прекратяване на правата, произтичащи от удостоверение за регистрация за извършване на таксиметров превоз на пътници по молба на неговия притежател.

- № 594 Издаване на удостоверение за регистрация за извършване на таксиметров превоз на пътници

- № 815 Издаване на дубликат на удостоверение за регистрация за извършване на таксиметров превоз на пътници

- № 3205 Прекратяване на открита процедура по категоризиране на туристически обекти

- № 1229 Вписване на автомобили и/или водачи, които извършват таксиметров превоз на пътници от името на регистриран превозвач, но за своя сметка в списъците към удостоверението за регистрация на превозвача

- № 1230 Отписване на автомобили и/или водачи, които извършват таксиметров превоз на пътници от името на регистриран превозвач, но за своя сметка в списъците към удостоверението за регистрация на превозвача

- № 1442 Отразяване на промени в обстоятелствата, вписани в удостоверение за регистрация за извършване на таксиметров превоз на пътници

- № 3166 Прекратяване на действието на разрешение за таксиметров превоз на пътници

- № 3167 Отразяване на промени в обстоятелствата, вписани в разрешение за таксиметров превоз на пътници

- № 2715 Издаване на дубликат на разрешение за таксиметров превоз на пътници

- № 3087 Приемане на уведомление за работно време при откриване на обект или заявяване промяна на работното време на обекта

-№ 3122 Регистриране на места за настаняване клас "В" - апартаменти за гости и стаи за гости

**6. МДТ**

- № 2834 Служебно предоставяне на информация за наличие или липса на задължения

**7. ОБЩИ**

**- № 2878** Обработване на заявление-декларация за обстоятелствена проверка

**Наименованията на част от предоставяните административни услуги се изменят, както следва:**

**1. УТ**

- № 2083 Издаване скица-виза за проучване и проектиране става **Издаване на виза за проектиране**

**-** № 2054Разглеждане и одобряване на инвестиционни проекти, по които се издава разрешение за строеж става **Съгласуване и одобряване на инвестиционни проекти, по които се издава разрешение за строеж**

**-** № 2115 Попълване/поправка на кадастрален план става **Одобряване изменението на кадастрален план**

- № 2085 Издаване на удостоверение за нанасяне на новоизградени сгради в действащия кадастрален план по чл.52 от ЗКИР, във връзка с чл.175 от ЗУТ става **Издаване на удостоверение за нанасяне на новоизградени сгради в действащия кадастрален план по чл.54а ал.3 от ЗКИР, във връзка с чл.175 от ЗУТ**

**2. КАДАСТЪР**

**-** № 2099 Справки (устни и писмени) от кадастралната карта и кадастралните регистри става **Справки (устни и писмени) от кадастъра**

**3. ЕКОЛОГИЯ**

- № 2093 Издаване на разрешения на физически и юридически лица за извозване на битови и производствени отпадъци, строителни и земни маси става **Издаване на предписание за насочване на битовите и строителните отпадъци**

**4. ТЪРГОВИЯ, ТУРИЗЪМ, ТРАНСПОРТ**

- № 2047 Категоризация на средства за подслон и места за настаняване става **Категоризация на места за настаняване**

- № 2048 Вписване на промени в обстоятелствата за категоризирани средства за подслон или места за настаняване и издаване на удостоверение става **Вписване на промени в обстоятелствата за категоризирани места за настаняване и издаване на удостоверение**

**По обективни причини Община Криводол НЕ ПРЕДОСТАВЯ следните услуги**

- № 2011 Определяне на място за спирката, която ще ползва превозвачът по международни автобусни линии – от територията на общината не тръгват и не пристигат международни пътнически превози

- № 2035 Издаване на пропуски за влизане в зоните и улиците, ограничени за движение на пътни превозни средства – на територията на общината няма улици, ограничени за движение

- № 2049 Издаване на разрешително за ползването на морски плаж през летния сезон

От услугите, предоставяни от Община Криводол, неуредени със закон (Приложение № 9, към чл. 72 от Наредба № 12), **ОТПАДАТ** по обективни причини**:**

1. Годишна абонаментна такса за домашна радиоточка

2. Годишна абонаментна такса за служебна радиоточка

3. Откриване на нова радиоточка

4. Възстановяване на радиоточка

5. Издаване многоезично извлечение от акт за гражданско състояние – преминава в АУ

6. Издаване на удостоверение за изплатен приватизиран обект

7. Отразяване на промени в разписния списък към кадастрален план – преминава в АУ

8. Издаване на разрешение за кастрене и премахване на растителност

9. Издаване на удостоверение за наличие или липса на задължения към общината

10. Приемане на предложения и съгласуване на транспортна схема за допълнителни маршрутни линии

11. Издаване на удостоверение за възникнало сервитутно право

12. Издаване на разрешение за кастрене и премахване на растителност

***ІІ. ПРОМЕНИ В РАЗМЕРА НА МЕСТНИТЕ ТАКСИ***

Съгласно чл. 16, ал. 2 от Наредба № 12 на ОбС Криводол, промени в размера на местните такси и цени на услуги и определянето на цени на нови услуги се извършват с решение на Общинския съвет.

По данни от Годишния отчет за 2020 г. в ИИСДА (Интегрираната информационна система на държавната администрация) най-често предоставяните услуги в Община Криводол и кметствата са:

|  |  |  |
| --- | --- | --- |
| № | **Административна услуга** | **брой за**  **2020 г.** |
| 1 | Нотариално удостоверяване на подписите на частни документи, които са едностранни актове и не подлежат на вписване | 1438 |
| 2 | Справки (устни и писмени) от кадастъра | 1200 |
| 3 | Издаване на удостоверение за наследници | 1064 |
| 4 | Издаване на удостоверение за данъчна оценка на недвижим имот и незавършено строителство | 853 |
| 5 | Измерване, кубиране и маркиране на дървесина, добита извън горския фонд | 755 |
| 6 | Издаване на превозен билет за транспортиране на добита дървесина извън горските територии | 755 |
| 7 | Издаване на удостоверение за настоящ адрес след подаване на адресна карта за заявяване или за промяна на настоящ адрес | 490 |
| 8 | Издаване на скици за недвижими имоти | 328 |
| 9 | Отразяване на промени в разписния списък към кадастрален план | 234 |
| 10 | Издаване на справки по искане на съдебни изпълнители | 226 |
| 11 | Издаване на удостоверение за постоянен адрес след подаване на заявление за заявяване или за промяна на постоянен адрес | 214 |
| 12 | Изготвяне на справки на заинтересувани лица относно изменения на устройствени планове и схеми | 190 |
| 13 | Издаване на препис-извлечение от акт за смърт - за първи път | 158 |
| 14 | Издаване на удостоверение за настоящ адрес при вече регистриран настоящ адрес | 98 |
| 15 | Издаване на удостоверение за декларирани данни | 88 |
| 16 | Удостоверения за идентичност на урегулиран поземлен имот | 87 |
| 17 | Издаване на разрешително за достъп до горски територии | 76 |
| 18 | Справки по актовите книги и издаване на заверени копия от документи относно общинска собственост | 75 |
| 19 | Издаване на карта за безплатно паркиране на МПС, обслужващо хора с трайни увреждания, и за използване на улеснения при паркиране | 69 |
| 20 | Нотариално удостоверяване на подписа и съдържанието на пълномощно по чл. 37 от Закона за задълженията и договорите | 64 |

За 9 услуги са подадени от 20 до 58 заявления; за 37 услуги заявленията са от 1 до 19, а 74 услуги изобщо не са заявявани.

Общо в Община Криводол, по отчет за 2020 г., са предоставени 9077 административни услуги, като в тях не са включени услуги от 5 кметства, които не пожелаха да изготвят справка в началото на тази година.

Изводът е, че нашата администрация месечно предоставя по около 1000 услуги на граждани.

Съгласно чл. 8 от Закона за местните данъци и такси, размерът на таксите следва да възстановява пълните разходи на общината по предоставяне на услугата. В случаите, когато размерът на таксите не възстановява пълния размер на разходите по предоставянето на услугата, разликата между разходите и размера на таксата е за сметка на общинските приходи.

Основната част от таксите за административни услуги в Община Криводол са приети с решения на ОбС през 2014-2016 г. Към този момент те са изчислени по Методиката за определяне на разходоориентиран размер на таксите по чл. 7а на Закона за ограничаване на административното регулиране и административния контрол върху стопанската дейност и разходването им, приета с ПМС № 1 от 05.01.2012 г., в сила от 01.01.2013 г., която включва като основен показател разходи за възнаграждения и осигурителни плащания на служителите, които по длъжностна характеристика извършват остойностяваната услуга, включително дейност по контрол, надзор или мониторинг, разходи за материали и разходи за външни услуги, пряко свързани с остойностяваната услуга. За този период минималната работна заплата в страната е в границите между 340 и 420 лв.

При стриктно спазване на горецитираната методика би следвало да се извърши драстично увеличение на таксите за административни услуги, което би затруднило жителите на нашия най-беден в България район да се възползват от правата си.

След обсъждане на таксите за административни услуги, съпоставка с таксите на други общини и с оглед да не се допуска ощетяване на общинските приходи, предлагаме увеличение на малка част от таксите за административни услуги, както следва:

|  |  |  |  |
| --- | --- | --- | --- |
| **№** | **услуга** | **било** | **става** |
| 1 | Издаване удостоверение за наследници | 5 лв./2 дни | с ЕГН – 8 лв./до 4 часа  без ЕГН – 10 лв./2 дни |
| 2 | Издаване справки по искане на съдебни изпълнители | 6 лв./7 дни | 20 лв./ 7 дни |
| 3 | Издаване на копие от подадена данъчна декларация | ФЛ- 1,50 лв.  ЮЛ - 3 лв. на І-ва страница; ФЛ - 0,50 лв. ЮЛ - 1 лв. за всяка следваща/ 2 дена | ФЛ- 5 лв. ЮЛ - 10 лв./ 2 дена |
| 4 | Издаване на препис от документ за платен данък върху превозни средства | ФЛ- 2 лв. ЮЛ- 5 лв./7 дни  10лв./ 2 часа | 10 лв./ до 4 часа |
| 5 | Издаване на удостоверение за дължим и платен данък върху наследство | 2 лв./ 7 дни | 10 лв./ до 4 часа |
| 6 | Издаване на удостоверение за наличие или липса на задължения по Закона за местните данъци и такси | ФЛ- 2 лв. ЮЛ- 5 лв./7 дни  ФЛ- 10 лв. ЮЛ- 15 лв./ 4 часа | 15 лв./ до 4 часа |
| 7 | Заверка на документи по местни данъци и такси за чужбина | ФЛ- 2 лв. ЮЛ- 5 лв./7 дни  ФЛ- 10 лв. ЮЛ- 15 лв./ 4 часа | 15 лв./ до 4 часа |
| 8 | Издаване на удостоверение за декларирани данни | ФЛ- 2 лв. ЮЛ- 5 лв./7 дни  ФЛ- 10 лв. ЮЛ- 15 лв./ 4 часа | 15 лв./ до 4 часа |
| 9 | Издаване удостоверение относно собствеността на недвижими имоти | 10 лв./14 дни | 20 лв./ 7 дни |
| 10 | Издаване на удостоверение за собственост на земеделска земя от емлячен регистър | 5 лв./7 дни  10 лв./веднага | 20 лв./ 3 дни |
| 11 | Измерване, кубиране и маркиране на дървесина, добита извън горския фонд |  |  |
|  | - на корен | 3 лв. за плътен м3/ текущ | 5 лв. за плътен м3/ текущ |
|  | - в лежащо състояние | В зависимост от вида дървесина – 1,30, 1,40 и 1,50 лв. на м3 | 3 лв. за плътен м3/ текущ |
| 12 | Издаване на разрешение за отсичане и изкореняване до 5 дървета и до 1 дка лозя в селскостопанските земи | 10 лв./7 дни | 30 лв./ 7 дни |
| 13 | Приемане и обработка на заявления за изготвяне на предложения до общинския съвет за отпускане на персонални пенсии | 5 лв./30 дни | Без такса/30 дни |

Намаляват се сроковете по голяма част от услуги, предоставяни от звено ГРАО, свързани с издаване на удостоверения, като срокът за предоставяне на обикновена услуга става 1 час.

В периода 2019-2021 г. са изменени следните подзаконови актове:

1. Тарифа за таксите за водовземане, за ползване на воден обект и за замърсяване, приета с ПМС № 383 от 29.12.2016 г., последно изменение ДВ. бр.56 от 16 юли 2019г.

2. Тарифа за таксите, които се събират за преминаване и ползване на републиканската пътна мрежа, приета с ПМС № 370 от 20.12.2019 г., последно изменение изм. ДВ. бр.16 от 24 февруари 2020г.

3. Тарифа за таксите, които се събират по Закона за туризма, приета с ПМС 118 от 01.04.2021 г., в сила от 06.04.2021 г.

4. Тарифа за таксите, които се събират в системата на Министерството на околната среда и водите, приета с ПМС № 136 от 13.05.2011 г., последно изменение ДВ. бр.60 от 7 юли 2020г.

Горепосочените изменения в тарифите са свързани с определяне такси на административни услуги, предоставяни от Община Криводол, и са отбелязани в приложенията към Наредба № 12.

**ХРИСТО ДОКОВ**

*Кмет Община Криводол*

Изготвил:

Анелия Николова – секретар